Ընդամենը մեկ ամսում անհեռանկար դարձավ Հանրապետականի այն սպասումը, որ խորհրդարանական մեծամասնություն լինելով՝ կարող են նաև թելադրել, և սպասել իշխանության եկած նոր ուժի սխալներին՝ վերջիններիս տապալելու համար: Մեծամասնության պարագան չօգնեց՝ ի հայտ չբերելու այն ահավոր թալանը, որով կեղեքվել է Հայաստանը: ՈՒ դեռ ինչե՜ր են բացահայտվելու… Ասել է թե՝ նույնիսկ նոր իշխանության սխալները չեն օգնելու Հանրապետականի վերադարձին: ՈՒ ընտրությունները նույնիսկ մինչև չորս տարի հետաձգելու դեպքում ժողովուրդը քվե չի տալու իր հեռացմամբ հանուրին երջանկացրած քաղուժին: Ժողովուրդը քվե չի տալու, իսկ այդ ուժն արդեն «տոկոսներ խփելու» հնարավորությունը չունի: Բացի այդ, ՀՀԿ-ն արդեն իսկ կորցրել է գերակշիռ մեծամասնություն հորջորջվելու դափնին, որով քամահրանքի էր արժանացնում իր տիրույթից դուրս գտնվող ամենայն ուժի: